Diari Oficial de la Generalitat Valenciana


Sumari del DOGV 9711, del 25-10-2023 (2023/10851)

RESOLUCIÓ de 28 de setembre de 2023, de la Direcció General de Transports i Logística, per la qual s'acorda el cessament del vocal representant de les empreses de transports i s'acorda el nomenament del nou vocal representant de les empreses de transport de la Junta Arbitral del Transport d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10404


Data del document
:   28-09-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 28 de setembre de 2023, de la Direcció General de Transports i Logística, per la qual s'acorda el cessament del vocal representant de les empreses de transports i s'acorda el nomenament del nou vocal representant de les empreses de transport de la Junta Arbitral del Transport d'Alacant. [2023/10006]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes representants de les empreses de transport i representants dels carregadors i usuaris.  
  
Mitjançant la Llei orgànica 5/1987 es va a delegar en les comunitats autònomes, en les quals aquestes han d'estar radicades, les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les esmentades juntes es realitzarà respectant l'organització, funcions i règim jurídic establits en la Llei 16/1987 i en les seues normes de desplegament.  
  
Per part seua, el Decret 60/2023, de 21 d'abril, del Consell, pel qual s'estableix la composició i les normes de funcionament de les juntes arbitrals de transports de la Comunitat Valenciana, en l'article tercer estableix que «Cadascuna de les juntes arbitrals estaran compostes per una presidència i, com a mínim, dues i, com a màxim, quatre vocalies, designades per la persona titular de la direcció general competent en matèria de transports, i sempre que el nombre total de membres de la junta arbitral siga imparella. Una de les vocalies obligatòries estarà ocupada per qui represente els carregadors o per qui represente les persones consumidores o usuàries. La vocalia obligatòria restant estarà ocupada per qui represente les empreses de transport o de les activitats auxiliars i complementàries de transport. Aquesta vocalia serà nomenada entre les persones proposades per les associacions representatives del sector del transport i actuaran segons siga el sector al qual es referisca la controvèrsia».  
  
En data 21 de setembre de 2023, la Federació Provincial d'Associacions d'Empresaris de Transport de Mercaderies i Viatgers de la província d'Alacant (FETRAMA) comunica el cessament en el seu lloc com a secretari general de Francisco Luis Ortiz Gutiérrez i se sol·licita que se li done de baixa com a vocal designat per aquesta Federació en la Junta Arbitral del Transport d'Alacant. Igualment se sol·licita que es done d'alta com a vocal designat per FETRAMA Antonio Gabaldón Giménez.  
En virtut de l'exposat, i d'acord amb el que disposa l'article 16 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, amb relació al que estableix l'article 126 del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Cessar Francisco Luis Ortiz Gutiérrez com a vocal representant de les empreses de transport i activitats auxiliars, proposat per la Federació Provincial d'Associacions d'Empresaris de Transport de Mercaderies i Viatgers de la província d'Alacant (FETRAMA), des de la data d'aquesta resolució, i se li agraeixen els serveis prestats.  
  
  
Segon  
Nomenar Antonio Gabaldón Giménez com a vocal representant de les empreses de transport i activitats auxiliars, a proposta de la Federació Provincial d'Associacions d'Empresaris de Transport de Mercaderies i Viatgers de la província d'Alacant (FETRAMA), des de la data d'aquesta resolució.  
  
Aquesta resolució serà objecte de publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es podrà interposar un recurs administratiu davant el secretari autonòmic d'Infraestructures i Transports, dins del termini d'un mes comptat a partir del següent a ser notificada, de conformitat amb el que estableix l'article 121 i següents de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es presente qualsevol altra acció o recurs que es considere oportú.  
  
València, 28 de setembre de 2023.- El director general de Transports i Logística: Manuel Ríos Pérez.